**Dyddiad cyhoeddi:** 10 Gorffennaf 2023

**Cais Rhyddid Gwybodaeth** 119/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**1) Rydw i eisiau clywed pwy sy’n eich rheoleiddio chi a pha Bwyllgor yn y Senedd sy’n craffu ar eich gwaith.

2) A fyddech cystal ag anfon gwybodaeth ataf am y gwasanaeth a ddarparwyd ar y rheilffordd hon dros y chwe mis diwethaf.**

**3) Byddwn yn ddiolchgar o gael gwybodaeth am ba mor hir mae’n ei gymryd i chi ddatrys hawliadau a chwynion.**

**YMATEB**

Cwestiwn 1

Mae Trafnidiaeth Cymru yn cael ei reoleiddio gan **Swyddfa’r Rheilffyrdd a’r Ffyrdd**, sef y rheoleiddiwr diogelwch ac economaidd annibynnol ar gyfer rheilffyrdd Prydain.

Y Pwyllgor Senedd sy’n craffu ar Trafnidiaeth Cymru yw’r Pwyllgor Newid Hinsawdd, Amgylchedd a Seilwaith.

Cwestiwn 2

Gweler y graff drosodd sy’n dangos y data y gofynnwyd amdano isod rhwng Caerdydd Canolog a Craven Arms ar gyfer y 6 mis diwethaf.

*Parhad...*



Cwestiwn 3 a 4

Rydyn ni’n cyhoeddi ein ffigurau Ad-daliad am Oedi bob chwarter yma [Ad-daliad am Oedi | TrC](https://eur03.safelinks.protection.outlook.com/?url=https://tfw.wales/help-and-contact/rail/delay-repay&data=05|01|Freedomofinformation@tfw.wales|92b5125159b44c56871a08db7be4dc25|87dcd024301948269956ba76b2a04ff4|0|0|638239995090902836|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=OSXW5/hDHgv3zHA97MIuyMQs+tbY8e5ohHJXhmCpjyM=&reserved=0) (ar y gwaelod), rydyn ni wrthi’n cwblhau’r ffigurau’n barod i gyhoeddi ffigurau Ch1. Ein hamser datrys cyfartalog a fesurwyd ym mis Mawrth oedd 12 diwrnod. Mae canran uchel o’n hawliadau Ad-daliad am Oedi yn rhai awtomatig, felly dylai cwsmer gael ei ad-dalu’n eithaf cyflym, ond rydyn ni’n gweld cynnydd sylweddol yn y ffigurau Ad-daliad am Oedi oherwydd problemau ar y rhwydwaith, sy’n golygu bod mwy o hawliadau’n cael eu hadolygu â llaw gan gynghorydd sy’n cymryd mwy o amser. Rydyn ni’n gweithio gyda Tracsis ar sut gallwn gynyddu nifer yr hawliadau a gaiff eu datrys yn awtomatig ac rydyn ni’n rhoi rhai newidiadau ar waith dros yr wythnosau nesaf a fydd yn gwella hyn.

Fel rhan o’n hymrwymiad i Swyddfa Rheoleiddio’r Rheilffyrdd a’r Ffyrdd a gwaith monitro ganddi, byddwn yn ateb 95% o sylwadau a chwynion o fewn 20 diwrnod gwaith ac yn gosod targed o ateb 90% o fewn 10 diwrnod gwaith. Ar hyn o bryd rydyn ni’n cydymffurfio â tharged y Swyddfa hon o ateb 95% o fewn 20 diwrnod gwaith.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".